John Quincy Adams
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
John Quincy Adams var en amerikansk politiker og diplomat. Han var USAs sjette president (1825–1829) og sønn av John Adams (USAs andre president).
John Quincy Adams var amerikansk sendemann til en rekke land i Europa (blant annet Holland, Russland og Storbritannia) i 1794–1817. Han representerte hjemstaten Massachusetts som senator i 1803–1808. Adams var utenriksminister i 1817–1825 og en av hovedarkitektene bak Monroedoktrinen i 1823.John Quincy Adams ble valgt til president i 1824 i skarp konkurranse med Andrew Jackson, som til gjengjeld fortrengte Adams ved valget i 1828. John Quincy Adams ble deretter innvalgt i Representantenes hus, der han 1831–1848 gjorde seg kjent som motstander av anneksjon av Texas og videre utbredelse av slaveriet. Hans verdifulle dagbøker og erindringer i tolv bind utkom 1874–1877. Les mer i Store norske leksikon USAs historie Presidenter i USA USAs politiske system oversikt over USAs historie Litteratur Bemis, Samuel Flagg: John Quincy Adams and the Foundations of American Foreign Policy (1949) Bemis, Samuel Flagg: John Quincy Adams and the Union (1956)